**Dincolo de vale**

*Lidia Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dincolo de vale sunt eu privind cerul

în imensitatea sa de bumbac

albastru ce-mi dăruiește liniștea

și aerul pe care-l respir are gust de măslini,

iar pământul s-a înviorat de ploaie.

Tu nu mă cauți pentru că ai uitat

esența mea de parfumuri ce s-a pierdut

în păduri de pe meleaguri îndepărtate,

în mările limpezi unde pietrele strălucesc

sub soarele amiezii.

Dincolo de vale sunt lacrămioare de gânduri

care se nasc la umbra măslinilor

și umplu caietele de linii noi

de cerneală optimistă de cuvinte

ținute mult timp în piept.

Mă voi întoarce spre a avea limitele mele din nou,

fără frica de a fi greșit cu cuvinte ușoare

voi putea fi ceea ce vreau să fiu

remodelându-mă ca pastele pe tocător,

cu marginile tăiate pe măsura dorințelor mele.